दिनभर की रायशुमारी, अब हाईकमान तय करेंगे नाम
भाजपा जिलाध्यक्ष पद के नाम को लेकर रविवार को विजय भवन में रायशुमारी हुई। रायशुमारी को लेकर सुबह से गहमागहमी रही। भाजपा कार्यकर्ता, पदाधिकारी समेत अध्यक्ष पद के दावेदार अपनी राय देने पहुंचे। कार्यकर्ताओं और पदाधिकारियों की राय जानने भाजपा के प्रदेश उपाध्यक्ष और वर्तमान में बैतूल के संगठन चुनाव अधिकारी मनोरंजन मिश्रा और चुनाव सह अधिकारी राजो मालवीय बैतूल आई थीं। दोपहर 1 बजे से भवन में रायशुमारी की प्रक्रिया शुरू हुई। चुनाव अधिकारी ने बंद कमरे में एक-एक पदाधिकारी, कार्यकर्ता को बुलाकर अध्यक्ष पद के नाम पूछे। यहां इससे कार्यकर्ताओं और पदाधिकारियों की संख्या ज्यादा होने पर कतार लगाकर राय देनी पड़ी। रायशुमारी की प्रक्रिया शाम 5 बजे तक चली। अब भोपाल से अध्यक्ष पद के नाम की घोषणा होगी।
सांसद-विधायक से लेंगे राय, फिर घोषणा
सूत्रों के अनुसार चुनाव अधिकारी के रायशुमारी करने के बाद तीन नामों की पैनल प्रदेश संगठन को सौंपी जाएगी। इसके एक दिन बाद भोपाल में नामों को लेकर सांसद विधायक से राय ली जाएगी। इनकी राय के बाद एक नाम तय कर इसकी घोषणा की जाएगी।
अध्यक्ष पद के लिए
ये रहे सक्रिय
अध्यक्ष पद के दावेदारों में एक दर्जन नाम हैं। इनमें अनिल सिंह ठाकुर, पूर्व अध्यक्ष जितेंद्र पवार, अलकेश आर्य, विजय शुक्ला, सुभाष पटेल, बसंत माकोड़े, जितेंद्र कपूर, सतीश बड़ोनिया, राजा पवार, राज परिहार के नाम प्रमुख रूप से सामने आए हैं।
आम सहमति से अध्यक्ष चुनने पर जोर
भाजपा प्रदेश संगठन पहले से ही चुनाव को टालने और आम सहमति से जिला अध्यक्ष चुने जाने पर जोर दे रहा हैं। सूत्रों का कहना है रायशुमारी चुनाव को टालने को लेकर की जा रही है। रायशुमारी में केवल तीन नामों की पैनल बनाई जाएगी। इनमें से अध्यक्ष पद के नाम की घोषणा होगी।
hin_Deva hin_Deva bho_Deva hin_Deva hin_Deva hne_Deva hin_Deva hin_Deva hin_Deva